
О Т Ч Е Т
 на дейността на Българската  федерация  на клубовете  по  спортни  танци през 2024 г.
Настоящият отчет е изготвен в съответствие с Национална програма за развитие на физическата активност, физическото възпитание, спорта и на основание чл. 28, ал.1,т.10 БФКСТ е в регистъра на ММС и има издаден лиценз №45/ 20-12-2019г. Официалният сайт на БФКСТ е www.bdscf.org.
Конструктивното разпределение на пълномощията и отговорностите, както на ръководните органи на Федерацията, така и на клубовете, треньорите и съдиите предначертава изпълнение на важна част от Програмата на БФКСТ, в която ясно е написана „необходимостта от това, всеки да знае своята съществена роля в тези процеси и съвестно да я изпълнява. Приети и актуализирани бяха най-важните нормативни документи за дейността, предвид разразилата се пандемия от корона вирус и жестоките социално – икономически последствия от нея.
Много бързо активирахме работата на ръководството за изпълнение на основната ни стратегическа цел: да обединим усилията на всички ръководства на КСТ за обхващане и членство в БФКСТ, с цел утвърждаване на спортните танци за физическата активност, физическото възпитание и култура, като средство за подобряване на здравето и физическата дееспособност на населението и задоволяване потребностите от системни занимания със спортни танци, както и възвръщане на национален и международен престиж. Предвид активната спортна дейност от 2020 г. до 2024 г. успяхме да увеличим регистрираните картотекирани състезатели, треньори и съдии които са над 1000 на брой. 
ДЪРЖАВЕН СПОРТЕН КАЛЕНДАР
 Турнирите и първенствата бяха групирани в състезателни комплекси с цел ограничение в пътуванията и ползване на спортните зали. Всички държавни първенства бяха проведени. Спортният календар беше изпълнен на 100%. Традиционните организатори на състезанията бяха подготвени и използваха всяка възможност, за да ги реализират. Домакини на турнири към ДСК през годината бяха: спортните клубове КСТ „Огоста Данс“ гр. Монтана, „Бешков 2018“ гр. Долни Дъбник, „Импулс 2002” – гр. Велинград, КСТ „Роза” – гр. Казанлък, КСТ „Импулс“ гр. Благоевград, КСТ „Асеновец“ - гр. Асеновград, КСТ „Киара Н“ - гр. Казанлък, КСТ „Меджик степ” – гр. Чирпан, КСТ „Нефтохимик 78” - гр. Бургас,  КСТ „Загора Данс” – гр. Ст. Загора, КСТ “Фея Данс“ - гр. Шумен, КСТ „Алекс гр. Пловдив.
През 2024 г. БФКСТ продължи своята дейност относно всички регистри по ЗФВС: Регистър на КСТ; Регистър на спортистите; Регистър на треньорите към БФКСТ; Регистър на съдиите към БФКСТ; 
Изпълнението на ДСК и МСК ни дава възможност да направим пълен анализ, за участието на КСТ и класирането им в турнирите от различните възрастови групи, нещо което осмисля тяхното съществуване и бъдещо финансиране от ММС, защото спортните танци са социално значим спорт с възможности и перспективи за развитие. 
БФКСТ ще има за цел да направи качествени промени в цялостната дейност, свързани с главната стратегия и насока на федерацията, а именно създаване на още по успешна работа в развитието на национален отбор, постигане на спортни резултати, гарантиращи доброто представяне на състезателите на световна и европейска сцена, участие също и на предстоящи Световни игри през 2025 год. в град Лутраки - Гърция
НАГРАЖДАВАНЕ НА СЪСТЕЗАТЕЛИ С ВИСОКИ СПОРТНИ ПОСТИЖЕНИЯ 
В град Ямбол на 21.03.2025г. се организира и гала вечер на федерацията. Бяха наградени състезатели, треньори и спортни клубове с почетни купи и грамоти. Ръководството на БФКСТ ще продължи да толерира, подкрепя и мотивира клубовете и състезателите си с високи спортни постижения.
НАЦИОНАЛЕН ОТБОР 
БФКСТ и КСТ доказаха жизнеността на българските спортни танци, подкрепени с перспективен ресурс от деца, юноши и младежи. Първият спортен лагер се организира в град Пловдив през месец март 2024 г. Два дни български треньори и Световен шампион в спортните танци Паоло Боско проведоха занимания и допринесоха за подготовката на състезателите от БФКСТ. През месец май се проведе също спортен лагер организиран от БФКСТ в град Габрово по програма РСВП към Министерството на младежта и спорта.  За централизираната подготовка на Националния отбор, БФКСТ подкрепи участниците и реализацията на семинара съвместно с КСТ “Ритмика“ – гр. Габрово.
През м. юни 2024 г. по време на Държавното първенство се организира също лекция за състезатели, треньори и съдии от БФКСТ, които имаха възможността да се докоснат до Силвия Питон, която е многократна Световна Шампионка по спортни танци.
Успешно завърши и последната лятна подготовка на състезателите от БФКСТ по програмата към ММС за спорт за високи постижения. Подготовката се проведе през в края на месец август, и началото на месец септември в град Ямбол. На спортният лагер взеха участие и подрастващите деца, юноши, младежи и състезатели над 19г. В първата част на програмата на лагера бяха включени сутрешни тренировки за разтягане и физическа подготовка с лектор по Йога, както и общи тренировки по латиноамерикански и стандартни танци. През втората половина на всеки ден всички състезатели имаха възможност да участват на спортен анализ на всички видове танци и бяха оценявани по критерии от представители на спортни клубове.
Благодарности на всички спортни клубове, треньори и състезатели, които успяха да присъстват и взеха участие. Ежемесечна усилена подготовка и възстановяване водеше и треньорите по кадрово осигуряване и всички треньори на състезателите включени в програмата за развитие на спорта за високи постижения и кадрово осигуряване към Министерството на младежта и спорта за 2024г. В края на годината през месец декември БФКСТ организира и последния лагер по програма за спорт за високи постижения в град Бургас. Всички състезатели имаха възможност да бъдат оценявани в анализ за спортното танцуване преди участието на състезателите на Европейското първенство.
 През 2024г. БФКСТ подаде документи за членство към Европейската конфедерация по спортни танци – ECDS, която започна да организира и развива спортни танци. БФКСТ получи членство. БФКСТ и спортни клубове взеха участие и в Be Active - Европейска седмица на спорта организирано от Министерството на младежта и спорта. 

МЕЖДУНАРОДЕН СПОРТЕН КАЛЕНДАР
През 2024 г. в МСК състезателите на БФКСТ участваха активно към Световни и европейски федерации и организации. 
Двойки от Националния отбор взеха участие  и на международни турнири по спортни танци, които се проведоха в България организирани от БФКСТ. Подробен отчет е изложен в таблица за дейността за ДСК и МСК в формуляра за отчет към ММС до 31.03.2025г. 
Рекордни постижения на спортистите и техните клубове и треньори от  Световни и Европейски първенства, както и Европейски и Световни купи. През 2024г. Българска федерация на клубовете по спортни танци достигна най-високи резултати в историята на спортните танци за всички времена, и подобри рекорда си от 2023г. Подробно всички медали и резултати са качени на сайта на БФКСТ,както и изпратени в срок до ММС.




СПОРТНО - ПЕДАГОГИЧЕСКИ КАДРИ
През 2019г. бяха вписани само двама треньори в регистъра на треньорските кадри на ММС. 
До  края на 2020г., те се увеличиха на 29., а  до края на 2021г. в Регистъра на ММС са вписани: 33 с длъжност „треньор”, 2 с длъжност „старши треньор” 21 с длъжност „помощник треньор” 1 инструктор и 1 с длъжност  „главен треньор”. До края на  2024г., продължи вписването на треньорите в регистъра. БФКСТ продължава целенасочено да работи за повишаване квалификацията и образованието на кадрите си. БФКСТ работи изключително конструктивно с НСА ”Васил Левски”. Ежегодно продължават образованието си в НСА изявени състезатели, избрали треньорската професия. Всяка година се обучават приблизително 12 студента с редовно обучение, 6 студента задочно обучение и повече от 1о в курс за следдипломна квалификация. Спортът спортни танци не е в програмата и на спортните училища, и придобиването на професионална квалификация по професия от професионално направление „Спорт” става чрез ЦПО. 
СПОРТНИ СЪДИИ
Проведен беше пети курс за обучение и изпит на съдии. Всички съдии са категоризирани и се увеличиха спортните съдии към БФКСТ за 2024г. 
ОРГАНИЗАЦИЯ И  УПРАВЛЕНИЕ
Българска федерация на клубовете по спортни танци (БФКСТ) проведе повече от предвидените в нормативните документи заседания на УС, СС и ТС на БФКСТ. Проведени бяха повече от 8 заседания и онлайн заседания на УС и Общо събрание през м. март 2024г. УС на БФКСТ работеше конструктивно за развитието и съдействието на спортните клубове с административни документи по дейността им. Ръководството водеше ежедневни разговори с клубовете, треньорите, съдиите и състезателите относно  организирането на  НО, спортни лагери, турнири към ДСК, и отчитане на срокове и изпращане на актуална информация до председателя и УС на БФКСТ, който работеше по дейността и организацията по програмите спорт за високи постижения и кадрово осигуряване към Министерството на младежта и спорта за 2024г. БФКСТ съдействаше за всички необходими административни документи и тяхното входиране в срок към ММС. Като кординатор по програмите се занимаваше г-жа Таня Димкова член на УС. Г-н Найденов водеше постоянен диалог и тясна връзка с ММС и входираше всички документи на БФКСТ в сроковете. Членовете на УС г-н Христакев, г-н Радичев и г-н Русев допринасяха за организацията на всички Държавни първенства и съдействаха и работеха за тяхното осъществяване. СС и ТС на БФКСТ, работеха конструктивно и развиваха дейността на СС и ТС на БФКСТ. 
БФКСТ работи и ще работи за прилагане на добри практики за прозрачно управление, като предоставя публичност на решенията и финансовите си отчети предвид Устава и ЗФВС. Стремежът е да се утвърди доверие и почтеност в структурите, да се запази и развие доверието на партньорите си и в обществото. Същинското прилагане на принципите на добро управление в спорта е свързано с административна тежест, като начин за смекчаване на риска от корупция и като задължителен елемент в развитието както на елитния, така и на масовия спорт спортни танци. 
БФКСТ и нейните членове с благодарност приемат възможността да участват в Програми към ММС. След постоянна комуникация и работни срещи със служители на Министерството на младежта и спорта, БФКСТ подаде два проекта за кадрово осигуряване и спорт за високи постижения. БФКСТ получи финансиране и от двете програми. Ръководството на федерацията отчете успешно в срок всички финансови и първични документи по програмите за спорт за високи постижения и кадрово осигуряване за 2024г. Резултатите от програмите са положителни както за спортните клубове, така и за треньори и състезатели, които се занимават за високи спортни постижения. БФКСТ ще продължи да работи в тясно сътрудничество с ММС и ще положи нужните действия за развитието и просперитета на спортните танци. 
За постигане на целите е важно да продължи добрата комуникация и координация между спортните клубове и ръководството на БФКСТ и ММС. От името на УС на БФКСТ изказваме своята голяма благодарност на Министерството на младежта и спорта за подкрепата към федерацията и всички спортни клубове, които участват по програми с одобрени проекти за последните години, и за това, че спортните танци са поставена в програма за развитие на спортните клубове. 
Уважаеми членове на БФКСТ, имам удоволствието да ви споделя, че 
състоянието на Спортните Танци в България видимо се подобрява предвид дейността на БФКСТ от получаването на спортен лиценз №45 от ММС на 20.12.2019г. Федерацията работи в положителна насока с ММС и до 2024г. успешно развива спорта за високи постижения с програма и програма по кадрово осигуряване към ММС и следва стриктно 4-годишната програма на БФКСТ. За последните години има вече създадена традиция и  БФКСТ може да се похвали с лицензирани спортни клубове, съдии, треньори и състезатели, които спазват закона на спорта и развиват спортните танци на високо спортно майсторство.  


Георги Найденов,
Председател на Българска федерация на клубовете по спортни танци 

Отчет приет от ОС на БФКСТ на 21.03.2025г. 

